Predkladacia správa

Materiál „Návrh na zmenu  prílohy č. 1. uznesenia vlády SR č. 1231 k návrhu štátneho rozpočtu na rok 2003 pre Ministerstvo práce, sociálnych vecí a rodiny Slovenskej republiky a Úrad pre štátnu službu“ sa predkladá na rokovanie vlády Slovenskej republiky z vlastnej iniciatívy. 
 
Obsahom predkladaného materiálu je upraviť počty zamestnancov  v ústrednom orgáne štátnej správy, ktorým je Ministerstvo práce, sociálnych vecí a rodiny SR a Úrad pre štátnu službu.

Po dohode s Úradom pre štátnu službu je počet zamestnancov aparátu Ministerstva práce, sociálnych vecí a rodiny navrhovaný nasledovne:
štátnozamestnanecké miesta 	-   249	
miesta vo verejnej službe	-   111		
	spolu				-   360
 
a v Úrade pre štátnu službu je navrhnutý počet zamestnancov aparátu 61.

Materiál je predkladaný v zmysle § 12 ods. 5 zákona 312/2001 Z. z. o štátnej službe a o zmene a doplnení niektorých zákonov.

Predkladaný materiál nemá finančný, ekonomický a environmentálny vplyv a vplyv na zamestnanosť.